o
Kiva, että olette täällä.
On eri juttu järjestää jotakin tällaista sisätiloissa.
Olemme mukavasti lähekkäin. Olette sylkäisyetäisyydellä.
Harmi, etten saarnaa. Voisin todella tulla iholle.
On suuri etuoikeus opetella olemaan ihminen, -
jonka yllä Jumala lepää.
Hän asuu sisällämme.
Hän on tehnyt kanssamme ikuisen liiton.
Hän ei lepää yllämme koko ajan.
Tahdomme oppia olemaan ihmisiä, jotka isännöivät Herran läsnäoloa.
Hän on minussa minun takiani, mutta Hän lepää ylläni muiden takia.
Kun Herra lepää henkilön yllä, -
ihminen tuo muutoksen kaikkialle, missä hän kulkee.
On pari asiaa, joita en kunnolla osaa selittää.
Kun uskomme kasvaa -
yhdessä käskyvaltamme ja vastuumme kanssa, -
meille annetaan kannettavaksi enemmän Jumalan läsnäoloa.
En tiedä, vaikuttaako tämä abstraktilta tai oudolta.
Pohtikaa sitä itse.
Kun olemme uskollisia isäntiä Jumalan läsnäololle, -
kahden todellisuuden välille syntyy jännitteitä.
Ensinnäkin Jumala antaa ilman määrämittaa.
Määrämitat ovat meidän laatimia.
Toiseksi saamme nauttia käytännössä siitä läsnäolon määrästä, -
jota olemme valmiit kiihkeästi valvomaan.
Kaikki mitat on tarkoitettu kasvamaan.
Uskollinen taloudenhoito on Jumalan valtakunnan periaate.
Uskollisuus ratkaisee, saako ihminen lisää.
Kun usko, käskyvalta ja vastuu kasvavat, -
Jumalan läsnäolo alkaa toimia voimakkaammin.
Jos sen voisi asettaa aikaan ja tilaan...
En osaa selittää sitä muulla tavalla.
Nuorella uskovalla Jumalan läsnäolo on tällainen.
Kun uskova kasvaa, se laajenee.
Lopulta on kuin Finney, joka meni tehtaaseen -
ja kaikki työntekijät alkoivat tehdä parannusta.
Finney matkusti junalla kaupungin läpi. Kaupunkiin puhkesi herätys.
Finney oli opetellut isännöimään läsnäoloa.
Aion kirjoittaa kirjan läsnäolon isännöimisestä, -
koska aihe pyörii mielessäni.
En ole puhunut siitä julkisesti. Se vain lipsahti.
Kelatkaa nauhaa taaksepäin.
Jumala puhui minulle pari viikkoa sitten -
Hänen läsnäolonsa isännöimisestä.
Jeesus kastettiin. Kun Hän nousi vedestä, -
Pyhä Henki tuli Hänen ylleen. Taivaat avautuivat. Isä puhui.
Pyhä Henki laskeutui Hänen ylleen kyyhkysen tavoin ja jäi Häneen.
Olkapäälläni istuu kyyhkynen.
Haluan kävellä huoneen poikki ilman, että se lentää pois.
Se onnistuu vain, jos ajattelen kyyhkystä joka askeleella.
Hänet täytyy pitää mielessä joka liikkeessä.
Teologisesti ajateltuna ajatukseni voitaisiin haastaa.
Pyhä Henki on kanssamme aina.
Tahdon sanoa, että Hän on minussa aina, mutta ei aina ylläni.
Tahdon, että Hän lepää ylläni.
Miten luulette, että Pietarin varjo paransi ihmisiä?
Varjo välittää eteenpäin kaiken sen, mikä varjostaa sinua.
Jos ihminen on ahdistunut tai pelokas, -
hän levittää ahdistusta ja pelkoa ympäristöönsä.
Hän kantaa jännitettä mukanasi.
Jos profeetallisesti herkkä ihminen ei tunne tätä mekanismia, -
hän saattaa ottaa muiden ihmisten asenteet itselleen.
Hän saattaa tuntea masennusta, -
kun hän oikeastaan aistii masentuneen hengen.
Se vaatii opettelua.
Sanotaan, että Lootia vaivasi rietasten vaellus irstaudessa.
Raamatussa Lootia kutsutaan hurskaaksi.
Lootin mieltä painoi se, mitä ympärillä tapahtui.
Hän ei päässyt siitä yli.
Hän ei ollut uudestisyntynyt.
On hyvä oppia tämä periaate.
Ympäristön ilmapiiri voi vaikuttaa uskovan sisimpään, -
ellei hän opettele elämään hyökkäävästi.
Jos otan puutarhaletkun, jossa ei ole suutinta, -
ja upotan letkun avoimen pään mutalätäkköön, -
likavesi pääsee letkun sisälle, -
ellei sitten pidä vettä juoksemassa.
Uskova voi elää myös synnin täyttämässä ympäristössä.
Täytyy pysyä kytkettynä Jumalan läsnäoloon.
Jumalan läsnäolon tietoista tuntemista ei voi kyllin korostaa.
Se, mistä olemme tietoisia, kasvaa.
Mistä tiedämme sen? Oletko koskaan murehtinut?
Aamulla asia tuntuu vielä pieneltä.
Kun murehtii koko päivän, illalla asia tuntuu vuoren kokoiselta.
Jos ihminen osaa murehtia, hän osaa meditoida.
Täytyy vaihtaa vain kiintopistettä -
ja alkaa miettiä sitä, mitä Jumala on sanonut tai tehnyt.
En vielä ymmärrä täysin, miten meidät on luotu.
Se, mistä tulemme tietoiseksi ja mitä mietimme, kasvaa -
tai sen vaikutus kasvaa sydämessä.
Jos se on totta, -
kun kehitämme tietoisuuttamme Jumalan läsnäolosta, -
en tiedä, kasvaako Hän minussa -
vai kasvaako tietoisuuteni, mutta lopputulos on sama.
Teologit saavat selvittää, mitä tapahtuu.
Itse haluan vain tuntea Jeesuksen Jumalan Hengen ylläni.
Kun oppii isännöimään Jumalan läsnäoloa, -
ihminen saa lisää.
Olette täällä parantamiskoulussa.
Kun oppii isännöimään Jumalan läsnäoloa, -
saa läpimurtoja, parantumisia, vapautumisia ja kääntymisiä.
Tapahtuu enemmän sattumanvaraisesti kuin aiemmin tarkoituksella.
Tuskin Pietari tiesi etukäteen, että hänen varjonsa parantaa.
Ihmiset tajusivat, että hänen lähellään tapahtui läpimurtoja.
He asettuivat hänen lähelleen, kun hän kulki ohi.
Pietari ei tahallaan rukoillut, että hänen varjonsa parantaisi.
Kansa oli kuullut, että ihmisiä oli parantunut, -
kun he olivat koskettaneet Jeesuksen viitan tupsua.
Raamatun mukaan kaikki Jeesusta koskeneet paranivat.
Tieto siitä oli levinnyt.
Ihmiset huomasivat, että aina kun sairaat menivät hänen lähelleen, -
syövät parantuivat ja kuurot korvat aukesivat.
Ihmiset alkoivat viedä sairaita perheenjäseniään kadulle, -
koska he tiesivät, että Pietari oli tulossa.
Se on mahdollista jokaiselle uskovalle.
Olen nähnyt, miten ihmisiä paranee, -
kun heidän ohitseen on kävelty tai kun he ovat koskettaneet vaatteita.
Tahdomme oppia isännöimään tuota läsnäoloa.
Kuvitellaan, että olisin esimerkiksi Billy Grahamin ystävä.
Aina kun hän tulisi käymään, soittaisin kaikille naapureilleni.
Kotini olisi täynnä ihmisiä, jotka haluaisivat nähdä Billy Grahamin.
Pian hän ei haluaisi tulla meille, -
koska käytän ystävyyttämme omaksi edukseni, -
jotta naapurini ihailisivat minua.
Huoraisin suhdetta oman edun tavoittelun takia.
Se ei olisi enää aitoa ystävyyttä.
Herra antaa voitelunsa monille mutta kunniansa vain harvoille.
Se, mitä teemme voitelulla, määrää, miten paljon Hän antaa kunniaansa.
Älä sano, että Jumala ei anna kunniaansa toiselle. Et ole toinen.
Olet Hänen ruumiinsa jäsen.
Sinut on luotu ainutlaatuisesti kantamaan Jeesuksen läsnäoloa.
On totta, ettei Jumala anna kunniaansa toiselle. Et ole toinen.
Sinut on luotu kantamaan Jumalan kunniaa.
Mitä, jos teen aina numeron siitä, että Pyhä Henki ilmestyy, -
tai tavoittelen omaa etuani Hänen läsnäolonsa voimalla?
En nyt puhu moraalittomuuksista tai itseni korottamisesta.
Tarkoitan myös hyviä asioita, kuten parantamista ja vapauttamista.
Mitä jos yritän käyttää Hänen läsnäoloaan parantamiseen, -
kun Hän haluaa vapauttaa?
Olin eräässä konferenssissa.
Se oli Dallasin parantamiskonferenssi.
Paikalla oli 1500 ihmistä.
Tilaisuuden lopussa oli valtava ylistyksen voitelu.
Oli perjantai-illan pääkokous.
Ihmiset odottivat ihmeitä. Sen saattoi aistia.
Siellä oli ihmisiä, joilla oli kaikenlaisia sairauksia.
Pidin puheen. Koin epätavallista ylistyksen voitelua.
Ajattelin, että rukoilemme kohta sairaiden puolesta, -
joten kutsuin kuoron esiin.
Ylistyksen voitelu moninkertaistui.
Pyysin toista laulua.
Sitä jatkui pitkään.
Kolme varttia myöhemmin luovuin ajatuksesta, -
että rukoilisimme sairaiden puolesta.
Olin vieraileva puhuja parantumiskonferenssissa.
Kukaan ei vaatinut, että minun pitää rukoilla sairaiden puolesta.
Järjestäjät eivät asettaisi ylleni sellaista vaatimusta.
Sitä vain aistii ihmisten odotukset -
ja yrittää asettua Jumalan käyttöön parhaalla mahdollisella tavalla.
Yritin tutkailla, missä Jumalan parantava tuuli puhaltaa.
Sitä ei tuntunut missään. Oli vain ylistyksen voitelu.
Ylistimme, ja päätin, ettemme rukoile sairaiden puolesta.
Minulta kesti kauan tajuta se.
Kolmen vartin kuluttua muistin, -
että olin kuullut sanan "kuurous", kun olin astellut saliin, -
aivan kuin joku olisi puhunut takanani.
Muistin sen, kun olimme ylistäneet 45 minuuttia.
En etsinyt kuumeisesti tekemistä.
Päin vastoin, olin tyhjentänyt itseni kaikista velvoitteista.
Halusin vain ylistää Jeesusta. Hän muistutti minua.
Silloin tiesin, että meillä oli lupa rukoilla sairaiden puolesta.
Kutsuin esiin kaikki, joilla oli ongelmia kuulon kanssa.
Korkeintaan kymmenen minuutin kuluttua -
Jumalan läsnäolo pyyhkäisi huoneessa olijoiden yli.
82 ihmistä parantui kuuroudesta.
Pari parani vielä myöhemmin sielunhoitotilanteessa.
Jos olettaa tietävänsä, mitä Jumala haluaa tehdä, -
sitä alkaa käyttää Hänen läsnäoloaan sen mukaan, -
mitä olettaa Hänen haluavan.
On hyvä, että on olemassa raamatullisia toimintasuunnitelmia.
Periaatteet ovat suunnittelua varten. Läsnäolo on elämistä varten
On opittava elämään Jumalan läsnäolosta käsin.
Minusta läsnäolo vastaa ääntä.
Jos elää pelkästään periaatteiden varassa, -
tekee oletuksia, jotka ovat täysin raamatullisia -
mutta täysin Hengen vastaisia.
Paavali esimerkiksi halusi mennä julistamaan Aasiaan, -
mutta Pyhä Henki esti häntä.
Jeesus oli käskenyt opetuslasten mennä kaikkeen maailmaan.
Paavali vastasi Jumalan käskyyn ja halusi mennä Aasiaan, -
mutta Pyhä Henki esti häntä.
Usko tulee kuulemisesta, ei siitä että on joskus kuullut.
Usko on luonteeltaan kiinni siinä, -
mitä tällä hetkellä kuulen ja koen Jumalan vaikutuksesta.
Eilisen voitelu on kuin eilisen mannaa.
Pyhä Henki esti Paavalia menemästä Aasiaan.
Hän yritti mennä Bityniaan, mutta Pyhä Henki esti senkin.
Niinpä Paavali otti nokoset.
Jos et ole varma, painu pehkuihin.
Paavali näki yöllä näyn.
Teistä jotkut pitävät siitä.
Paavali näki yöllä näyn, jossa mies pyysi häntä Makedoniaan.
Herättyään hän lähti Makedoniaan.
Meidän on syytä pitää kiinni siitä, mitä Jumala on sanonut.
Se on Hänen valtakuntansa periaate.
Hänen äänensä ja läsnäolonsa avaa uskon jatkumisen, -
sillä usko tulee kuulemisesta, -
ja kuuleminen Jumalan Sanasta.
Usko ei tule Sanan kuulemisesta.
Silloin riittäisi, että kuuntelisimme Raamattu-CD-levyjä, -
ja meillä olisi pian Wigglesworthin usko.
Se ei rakenna uskoa. Usko tulee kuulemisesta.
Kuulemisen kyky tulee Sanasta.
Onko tässä teistä järkeä?
Kun valtakunnan periaatteet rakentuvat meissä, -
saatamme alkaa toimia oletusten perusteella.
Jeesus käski opetuslasten hankkia miekat.
Kun sotilaat tulivat vangitsemaan Jeesusta, -
Pietari oletti, että silloin oli oikea hetki käyttää miekkaa.
Hän oletti niin sen perusteella, mitä Jumala oli joskus sanonut.
Kun elämme periaatteiden emmekä läsnäolon mukaisesti, -
olemme taipuvaisia tekemään virheitä.
Periaatteisiin voi tarttua silloin, kun emme kuule Jumalan ääntä.
On ollut tilanteita, joissa Jumala ei ole puhunut minulle.
Olen tehnyt kaikkeni, jotta olisin kuullut Hänen äänensä, turhaan.
Teen valinnan viime hetkellä. Valittavana ovat ovet A, B ja C.
Kun lopulta avaan oven A, -
Hän seisoo oven takana ja sanoo: "Hyvä valinta."
Jumala on ohjannut valintaani ja kouluttanut minua.
Periaatteiden puoleen voi kääntyä, kun ei kuule Jumalan ääntä.
Ne auttavat myös erottamaan, onko ääni Jumalasta.
Jeesus teki ja sanoi, mitä näki Isän tekevän ja kuuli Hänen sanovan
Läsnäolo ja ääni ovat sama asia.
Jumalan läsnäoloa isännöivä kantaa toisen todellisuuden ilmapiiriä.
Hän pakottaa tämän maailman ilmapiiriä mukautumaan siihen.
Hän pakottaa ilmapiiriä mukautumaan.
Niin se on.
Se muuttaa ilmapiiriä, -
koska kannamme mukanamme voimakkaampaa ilmapiiriä.
On tärkeää, että ihmisellä on halu parantaa.
On hienoa tavata niin monia ihmisiä, -
jotka tekevät mitä tahansa suurempien läpimurtojen eteen.
Tahdon puhaltaa liekkiä siihen.
Odotan innolla tulevia päiviä.
Rakastan ihmeitä. Ne kiehtovat minua.
Ne eivät vanhene koskaan.
Olen nähnyt elämäni aikana niin paljon ihmeitä, -
etten olisi ikinä uskonut sitä.
Olen nähnyt puolessa vuodessa enemmän -
kuin ajattelin näkeväni 50 tai 60 vuodessa.
Ihmeet eivät vanhene.
Ne eivät vanhene, koska ne ovat merkkejä siitä, -
että on olemassa suurempi todellisuus.
Kun poistumme tästä huoneesta, emme mene poistumismerkin läpi.
Kävelemme ovesta ulos.
Ihmeet muuttuvat tylsiksi vain, -
jos ne ovat loppu eivätkä keino saavuttaa loppu.
Merkki osoittaa suurempaan todellisuuteen, Jeesukseen.
Hänessä ei ole mitään tylsää.
Rukoilemme sairaiden puolesta, -
jotta Jeesus saa sen, mistä Hän maksoi.
Tunnen pakottavaa tarvetta...
Tuntuu, ettei minulla ole muuta vaihtoehtoa.
Vuosia sitten vastasin Herralle "kyllä".
Se oli niin kokonaisvaltaista, että se kattaa myös tulevat valinnat.
On hauskaa elää ilman vaihtoehtoja.
Monet varoittelevat hinnasta, joka täytyy maksaa tietyistä valinnoista
Olen lopettanut laskeskelun, -
sillä en tee tätä itseni vaan Jeesuksen vuoksi.
Tahdon jäljitellä Hänen elämäänsä ja työtään maan päällä.
Vuosia sitten eräs huippu-urheilija oli autokolarissa.
Hän menetti toisen kätensä.
Hän oli hyvin kilpailunhaluinen. Hän rakasti kilpailemista.
Hän halusi etsiä lajin, jota voisi harrastaa yksikätisenä.
Hän päätyi seinäpalloon.
Siinä lyödään kädellä palloa, joka on yhtä kova kuin golfpallo.
Kädessä on vain ohut nahkakäsine.
Miksi harrastaa sellaista?
Olen kokeillut kerran, enkä koe tarvetta uusintaan.
Se on kuin squashia ilman mailaa.
Pallo on todella kova, kovempi kuin tennispallo.
Hänestä tuli hyvä lajissaan.
Hän voitti seuramestaruuden.
Hän sai edustaa seuraansa osavaltion mestaruuskilpailuissa.
Hän voitti mestaruuden.
Squashia pelataan yhdellä kädellä.
Seinäpallossa käytetään kumpaakin kättä.
Vasemmalla puolella lyödään vasemmalla, -
oikealla puolella oikealla kädellä.
Miestä haastateltiin sanomalehdessä.
Toimittaja kysyi, miten hän voi voittaa yksikätisenä lajissa, -
jossa kaikki vastustajat käyttävät kahta kättä.
Mies vastasi: "Se on helppoa."
"Vastustajieni pitää päättää, kummalla kädellä he lyövät."
On hauskaa elää ilman vaihtoehtoja.
Muistatteko, miten Jeesus kirosi viikunapuun. Se on outo tarina.
Siitä on monta hyvää saarnaa.
Milloin puu kuvastaa Israelia, milloin mitäkin.
Jeesus kirosi viikunapuun koska siinä ei ollut hedelmää, -
vaikka ei ollut viikunoiden aika.
Jotkut sanovat sen todistavan, että Jeesuksellakin oli huonoja päiviä.
Jeesuksella oli huono päivä!
Viikunoita saa elokuussa. Oli helmikuu.
Jeesus suuttui ja kirosi puun. Puu kuoli. Jeesuksella oli huono päivä.
Rakastan kertomusta, sillä siinä ei ole mitään järkeä.
Ainoa järkevä selitys on se, -
että vain Jeesuksella on oikeus vaatia mahdottomia.
Minulla on velvollisuus tuottaa hedelmää siitä, -
mitä Hän on panostanut minuun.
Se on leiviskävertauksen sanoma.
Hän antoi minulle jotakin, mitä en omista, -
jotta saisin jotakin omakseni ja voisin tuoda esiin hedelmää.
Viikunapuu ei voinut tuottaa hedelmää, kun ei ollut sen aika.
Mitä luulet Hänen odottavan meiltä, -
kun Hän asetti meihin saman Hengen, joka herätti Hänet kuolleista?
Emme voi vedota voimattomuuteen, -
kun ylösnousseen Kristuksen Henki tuli meihin.
Kun Jumalan Henki muutti minuun, minulta alettiin odottaa voittoja.
Minulta alettiin yhtäkkiä odottaa mahdottomia.
Hedelmää silloin, kun ei ole sen aika.
Teistä jotkut ovat rukoilleet sairaiden puolesta 20 tai 30 vuotta
Toiset ovat vasta aloittaneet.
Teillä on sisäistä tietoa siitä, -
että teidän täytyy antaa Hänelle mahdottomuuden hedelmä.
Hän antaa minulle viisi leiviskää. Asioin niillä.
Isäntä tulee hakemaan leivisköjen tuottaman kasvun.
Toivottavasti leiviskävertaus on teille tuttu.
Avataan Raamattu lopuksi, jotta opetuksesta tulee laillinen.
Tunnette leiviskävertauksen.
Saan viisi leiviskää rahaa.
Menen asioimaan niillä.
Isäntä lähti muille maille.
Mitä se kertoo meille?
Kun pyytää parantamisen voitelua, -
läsnäolo, joka sai rukoilemaan sairaiden puolesta, lähtee pois, -
jotta nähdään, mitä teet haltuusi annetuilla asioilla.
Monet jaksavat rukoilla niin kauan kun läsnäolo on heidän yllään.
Isäntä lähtee pois.
On hyvin tärkeää ymmärtää se palvelutehtävästä.
Kuinka moni on käynyt rukoiltavana Randy Clarkin, -
Todd Bentleyn tai Reinhard Bonnken luona -
tai kenen tahansa luona, joka vähänkin näyttää rukoilijalta?
Puolestani rukoillaan usein.
Herättäjän sukulainenkin kelpaa minulle rukoilijaksi.
John Wimberin noin 12-vuotias lapsenlapsi rukoili puolestani.
Siinä suvussa on jotakin, mitä tarvitsen.
Haluan, että minulle rukoillaan voitelua.
Rukoilun yhteydessä voi tulla profetia -
tai voi tapahtua jotakin voimistavaa.
Sitä on valmis rukoilemaan kaiken puolesta, -
mihin vain saa kätensä laskettua.
Tuossa hetkessä koettu innoitus vahvistaa vain sen, -
että tuo hetki oli aito ja Jumalasta tullut.
Se kannattaa painaa mieleen, sillä seuraavaksi isäntä lähtee pois.
Voisimme avata alttarin heti.
Onko tämä ymmärrettävää?
Innoitus tulee. Koetaan läpimurtoja toinen toisensa perään.
Yhtäkkiä tulee seinä vastaan. Asiat menevät pieleen.
Sukulainen tai tuttava kuolee.
Se, mitä tekee, kun isäntä on poissa, ratkaisee.
Miten saa lisää?
Se, mitä teet isännän poissa ollessa, ratkaisee, saatko lisää.
Avaa Luuk. 19.
Meidän kannattaa huomata tämä.
Herra antaa meille sisäpiirin tietoa.
Hän on punonut Kirjoituksiin salaisuuksia siitä, -
miten vallata kaupunkeja ja kansakuntia.
Avaa Luuk. 19.
Luen toisesta luvusta. Halusin vain tietää, löydättekö Luuk. 19:n.
Palataan siihen kohta.
Jeesus alkoi nuhdella kaupunkeja, jotka eivät kääntyneet.
"Voi sinua, Korasin! Voi sinua, Beetsaida!"
"Jos Tyyrossa ja Siidonissa olisi tehty samoja tekoja kuin teissä," -
"ne olisivat jo aikaa sitten tehneet parannuksen."
"Sinä, Kapernaum, korotetaankohan sinut hamaan taivaaseen?"
Kapernaumin ilmapiiri oli hyvin korkea taivaan näkökulmasta.
"Hamaan tuonelaan on sinun astuttava alas."
"Jos kaduillasi tehdyt voimateot olisivat tapahtuneet Sodomassa," -
"se seisoisi vielä tänä päivänä."
Tästä raamatunpaikasta käy ilmi, -
että synnin täyttämät kaupungit kääntyvät ihmeiden vaikutuksesta.
Sodoma olisi tehnyt parannuksen.
Keskitymme usein vain tuomitsemaan uskonnollisia kaupunkeja.
Jumala langetti tuomion, ja tuli tuhosi kaupungit.
Jos niissä olisi tapahtunut samoja ihmeitä, ne olisivat kääntyneet.
Synnin täyttämän kaupungin sydämessä on jotakin, -
mikä tekee sen avoimeksi ihmeteoille.
Kun Herra puhui Joonan kautta Ninivelle, -
hän sanoi: "Ninive on suuri kaupunki."
Ninivestä annetaan mielenkiintoinen kuva -
keskustelussa Joonan kanssa.
Herra kutsui Niniveä suureksi kaupungiksi.
Sitten Hän julisti sille tuomion.
Paholainen ei pysty luomaan. Se ei ole luova.
Se pystyy vain tuhoamaan.
Kaupunki voi vajota syntiin vain sen verran, -
miten isoon suuruuteen se on kutsuttu.
Jumala kutsuu Niniveä suureksi kaupungiksi.
Sen jälkeen Hän paljastaa sen synnin.
He voivat langeta syntiin vain sen verran, -
mikä on heidän suuruutensa määrä.
Sodoma, Tyyro ja Siidon, jotka kokivat Jumalan tuomion, -
olisivat tehneet parannuksen.
Me toimimme lähinnä seurakunnan keskuudessa.
Kun Paavali saapui kaupunkiin, -
hän meni ensiksi tapaamaan juutalaisia.
Jos he torjuivat hänet, hän meni pakanoiden luo.
Paavali kuvaili pakanoiden luo menemistä sanomalla, -
että hän toivoo tekevänsä juutalaiset kateellisiksi.
Ajattele eläväsi keskellä ruokintaihmettä.
Tämä huone edustaa maailmaa. Ruoka moninkertaistuu.
Alan jakaa ruokaa ensimmäiselle riville.
Sitten aloitan alusta ja jaan ruokaa taas ensimmäiselle riville.
Pian ensimmäinen rivi kyllästyy leivän makuun.
Milloin ruoka on liian suolaista, milloin liian kypsää.
Kun ruokaa on liikaa, on helppo arvostella ruokaa.
Nälkäiselle katkerakin on makeaa.
Siksi jotkut kokevat herätyksen ja toiset taas eivät.
Nälkä määrittelee, miten paljon arvostaa ruokaa.
Ovatko kaikki vielä tolkuissaan?
Herra ruokkii samaa riviä aina uudelleen.
Syntyy seisovan pöydän kulttuuri.
On varaa valita.
On niin monia vaihtoehtoja jopa tunnustuskuntien sisällä.
Kaikissa isoissa kaupungeissa valikoima on valtava.
Voi valita paikan, -
jossa on mieluisa musiikki ja sopivaa toimintaa.
Valikoima on suuri, koska ruokimme samaa riviä.
Kun mukaan tulee jotakin totuttuun verrattuna erilaista, -
kuten parantajaevankelista, jolla on tatuointeja ja lävistyksiä, -
eturivi, ette te, vaan jokin toinen eturivi, -
laatii internetsivuja, joilla paljastetaan ihmisen kaikki virheet
Niin tapahtuu, kun ihminen ylensyö.
Ruokkimalla aina samaa ryhmää luodaan itse asiassa vastustus.
Miten rokotus toimii?
Kehoon annetaan pistoksena pieni määrä taudinaiheuttajaa, -
jolloin taudille kehittyy vastustuskyky.
Pieni määrä herätystä nostattaa vastustuksen suurherätystä kohtaan.
Otetaan vain pieniä annoksia, -
emmekä anna itseämme sille kokonaan.
Pienten maistiaisten ottaminen rakentaa vastustusta työlle, -
jota Jumala haluaa tehdä.
Jos ihmisille syötetään liikaa ruokaa, jota he eivät sulata -
ja jota ei muuteta kehossa voimaksi, -
opetamme ihmisiä vastustamaan Jumalan työtä, -
sillä ihmiset eivät enää ole nälkäisiä.
Fariseus-sana on nyt kielteinen. Niin ei ollut Jeesuksen päivinä.
Nykyajan vastine olisi "pastori".
Niin se olisi.
Miksi fariseukset ja kirjanoppineet eivät tunnistaneet Jeesusta, -
vaikka riivatut, portot ja publikaanit tunnistivat Hänet?
Riivattu ja hänessä olevat riivaajat tunnistivat Jeesuksen, -
samoin portot.
Sakkeus kiipesi puuhun, jotta näkisi Jeesuksen.
Ne, jotka olivat tutkineet eniten Kirjoituksia, eivät tunteneet Häntä
Pitkän kysymyksenasettelun jälkeen vastaus, ja sitten eteenpäin.
Se liittyy ihmisen yhteen luonteenpiirteeseen.
Ellemme tunnista tarvitsevamme Jumalaa, -
meissä kehittyy vastustus sitä kohtaan, mitä tarvitsemme.
Miksi portto tunnisti, kuka Jeesus on?
Syynä ei ollut raamatuntuntemus.
Miten publikaani tunnisti Hänet?
Miten riivattu tunnisti, kuka Jeesus on?
Heillä kaikilla oli tietoisuus.
Portto tietää, että hänen elämäntapansa on väärä.
Synnin kietomat eivät pidä elämästään.
He eivät tiedä muusta, eivätkä he tiedä, miten vapautua.
Jos ihminen tietää, että Hän tarvitsee Jumalaa, -
hän tunnistaa Jeesuksen, kun Hän ilmestyy.
Syntisillä ei ollut ongelmia Toronton herätyksen kanssa.
Niillä, jotka olivat oppineita ja tunsivat teologiansa, -
oli ongelmia sen kanssa.
Toki tarvitsemme opetusta.
Oppineisuuden ei pidä syrjäyttää tietoisuutta siitä, -
että tarvitsemme Jumalaa.
Siksi Tyyro ja Siidon, Sodoma ja Gomorra olisivat kääntyneet, -
kun taas Kapernaum ja Korasin eivät kääntyneet.
Niissä oli tapahtunut suuria asioita, -
mutta ne eivät tunnistaneet tarvitsevansa Jumalaa.
Onko tämä ymmärrettävää?
Se, mitä tiedät, voi estää sinua saamasta selville lisää.
Oppimamme asiat voivat estää etenemisen, -
ellemme pysy lasten kaltaisina.
Meidän täytyy myöntää, että meidän on kasvettava.
Vasta sitten voimme tunnistaa, kun Jumala tekee jotakin uutta.
Jumalan uusi ilmoitus on yhden- pitävä aiemmin ilmoitetun kanssa.
Jotkut eivät kuule, mitä Jumala puhuu nyt, -
koska he ovat jumissa siinä, mitä Jumala on joskus sanonut.
Jumala ei puhu vastoin omaa sanaansa, -
mutta Hän haastaa rohkeasti meidän ymmärrystämme.
Luuk. 19. Oletko vielä siellä vai luovutitko jo?
Luuk. 19:11: -
"Jeesus puhui vielä vertauksen, koska Hän oli lähellä Jerusalemia."
"Monet luulivat, että Jumalan valtakunta oli kohta ilmestyvä."
"Eräs jalosukuinen mies lähti matkalle kaukaiseen maahan."
"Hän antoi palvelijoilleen kymmenen leiviskää."
"Palattuaan Hän kutsui eteensä palvelijat saadakseen tietää," -
"mitä kukin oli asioimisellaan ansainnut."
"Ensimmäinen sanoi: 'Leiviskäsi on tuottanut kymmenen leiviskää.'
"Isäntä sanoi: 'Hyvä on, sinä hyvä palvelija.'
'Vähimmässä olet ollut uskollinen. Saat vallita kymmentä kaupunkia.'
Kuinka moni on rukoillut kaupunkinsa pelastumisen puolesta?
Jumala alkoi vastata, kun ensimmäisen kerran rukoilit, -
antamalla sinulle enemmän vastuuta.
Mitä sanoit? Olet omilla siivilläsi.
Olet omillasi.
Hänen läsnäolonsa ei jätä meitä, -
mutta tietyn alueen innoitus tulee ja menee.
Kun rukoilit, Hän antoi sinulle vastuun.
Mitä Hän odottaa?
Joku on saanut yhden leiviskän, joku toinen kymmenen.
Hän antaa kullekin kunkin kyvyn mukaan.
Hän odottaa tuottoa siitä, mitä jokainen on saanut.
Hän odottaa läpimurtoja elämän mahdottomuuksissa.
Mitä tapahtuu ihmiselle, joka on toiminut uskollisesti?
Jeesus kertoi vertauksen, koska opetuslapset luulivat, -
että Jumalan valtakunta oli ilmestyvä aivan kohta.
Hän vastaa heidän taipumukseensa ajatella, -
että tapahtuu pian jotakin, joka muuttaa kaiken.
Se on tyypillistä ihmiselle.
Talousvaikeuksissa toivotaan lotto- voittoa, joka ratkaisisi kaiken.
Myös kristityt toivovat luonnostaan pikaratkaisuja.
Usein unohdetaan, että vastaus annetaan siemenenä.
Kun rukoilemme, elämäämme asetetaan siemen.
Jos hoidamme siementä oikein, vastaus tulee esiin elämässämme.
Herra antaa meille asioita, jotta kasvaisimme ja edistyisimme.
Jumalan valtakunnassa ei tunneta mitään muuta kuin kasvu ja edistys.
Sanonta "kaksi askelta eteenpäin, kolme taaksepäin" -
ei päde Jumalan valtakunnassa.
Raamatussa sanotaan, että Jeesuksen herruus on loputon.
Ihmisellä on tunteet, jotka vaihtelevat tilanteiden mukaan.
Ulkoiset olosuhteet muuttuvat alati.
Meidät on luotu kulkemaan kirkkaudesta kirkkauteen.
Purjeveneellä voi luovia vastatuuleen.
Se on minusta outoa. En tiedä, kuka sen keksi ensimmäisenä.
Peräsimen ja purjeen avulla voidaan luovia -
ja edetä vastatuuleenkin.
Yli kaiken varottavan varjele sydämesi, sillä sieltä elämä lähtee
Kun varjelee sydäntään, voi edetä vastatuuleenkin.
Monet kristityt ajattelevat, että tehtävämme on suojella sitä, -
mitä meille on annettu.
Miten kävi yhden leiviskän saaneelle?
Meidät on luotu etenemään.
Ef. 6:n sota-asussa ei mainita selkäpanssaria.
Meitä ei ole suunniteltu pakenemaan.
Kuningas sanoo: "Hyvä on, sinä hyvä palvelija!"
"Vähimmässä olet ollut uskollinen. Saat vallita kymmentä kaupunkia."
Prosessi valmistelee meitä läpimurron humauksiin.
Monet haluavat läpimurtoja humauksessa.
Humauksella viittaan Pyhän Hengen tuloon, -
kun yhtäkkiä tuli humaus taivaasta, kuin väkevä tuulispää.
Kaikki haluavat välittömiä läpimurtoja.
Israelin kansa oli Egyptin orjuudessa 400 vuoden ajan.
Pitkä orjuus muuttui yhtäkkiä vapaudeksi ja vauraudeksi.
Israel vaelsi 40 vuotta erämaassa.
Yhtenä päivänä kaikki muuttui humauksessa.
Meistä on ihanaa, kun läpimurto tulee humauksessa.
Usein unohdetaan, että uskollisuus vähäisissä asioissa -
valmistelee meitä humaukselliseen läpimurtoon.
Maanomistaja antoi yhdelle palvelijalle 1000 euroa.
Toinen palvelija sai 500 ja kolmas 100 euroa.
Hän käski palvelijoiden asioida rahoilla ja laittaa ne tuottamaan.
Palvelijat menivät asioimaan rahoilla. Se on prosessi.
Se on vain työtä. Se ei ole hohdokasta.
Se on uskollista palvelemista.
Se on ostamista ja myymistä, arkista asioimista.
Isäntä palasi. Uskolliset palvelijat innostuivat.
Uskoton tuskin oli innoissaan.
Tuhat euroa saanut toi esiin kymmenen tuhatta euroa.
Isäntä sanoi: "Olet ollut uskollinen vähässä."
"Tuolla alueella on kymmenen kaupunkia. Saat hallita niitä."
Se oli läpimurron humaus.
Taloudenhoidossa uskollinen sai haltuunsa kymmenen kaupunkia.
Jos hoidamme uskollisesti Jumalan antamia asioita, kuten voitelua, -
tietoa, ilmestystä ja suhteita, -
voimme saada haltuumme kokonaisia kaupunkeja.
Ei tarvitse olla kaupungin pormestari, -
jotta voi muuttaa kaupungin ilmapiiriä.
Teistä jotkut ovat ainutlaatuisessa asemassa.
Kaupungissanne ei tapahdu mitään tietämättänne.
Herra sanoi: "Salaisinko minä Abrahamilta jotakin?"
Ihmeellistä!
Rukouksesi vaikuttaa kaupungin ilmapiiriin.
Täytyy aloittaa siitä, mitä on kädessämme.
Rukoile ja usko, että Jumala antaa sinulle vastuuta.
Suomennos: Marianne Tenetz